การทำรีวิวนั้น บางครั้งก็พลาดร้านดั้งเดิมของถิ่นนั้น จึงทำให้ร้านดั้งเดิมไม่ดัง
แต่อีกร้านในถิ่นเดียวกัน กลับดังแซงหน้าร้านดั้งเดิม เรื่องนี้เกิดขึ้นกับรายการทีวีเช่นกัน
เช่น กรณีกุยช่ายอาม่าแห่งตลาดสามย่าน ที่ใครๆก็รู้ว่า ร้านดั้งเดิม คือ ร้านเจ๊นา
หรือ ร้านข้าวแกงป้าอ้อนสะพานหัน ที่คนแถวนั้นรู้ดีว่า ร้านดั้งเดิม คือ ร้านป๋าทวี
บางรายการกลับไปเก็บเพิ่มเติม แต่รายการเดิมบางครั้งก็ทำเป็นช่างหัวมัน
สำหรับร้านเปาะเปี๊ยะสดสามพี่น้อง แห่งถนนจักรวรรดิ์นั้น มีต้นกำเนิดจากร้านดั้งเดิมหน้าเจ้ากรมเป๋อ
ตั้งใจว่าจะเขียนถึงร้านดั้งเดิมหลายครั้ง แต่ไปทีไรไม่มาขาย ได้ยินว่าแม่ป่วยต้องอยู่ดูแล
แม้แต่ตอนไปเก็บภาพร้านเจ้ากรมเป๋อครั้งนั้นก็ไม่เห็น สำหรับร้านเปาะเปี๊ยะสดสามพี่น้อง หลังจากเขียนบทความไป
"เที่ยวไปกินไป @ ถนนจักรวรรดิ์" 
http://topicstock.pantip.com/food/topicstock/2009/03/D7606665/D7606665.html 
กลายเป็นร้านดังขายดีถึงขนาดต้องแจกบัตรคิว ขนาดวันนี้ไปซื้อแค่กล่องเดียว ยังต้องรอครึ่งชั่วโมง
ขายดีถึงขนาดต้องไปรักษามือที่โรงพยาบาล เพราะยืนม้วนเปาะเปี๊ยะทั้งวันจนข้อเคล็ด
ต้องให้ลูกชายลูกสะใภ้มาช่วยขาย สิ่งหนึ่งที่ทำให้ร้านนี้ดัง ก็เพราะปริมาณเครื่องที่ให้
จนต้องใช้แผ่นเปาะเปี๊ยะ 2 แผ่น ในการห่อ 1 แถว ร้านหยุดวันอาทิตย์และวันจันทร์ ขาย 10.00-16.00 น.   